PMIndiaData/PMIndiaSum huggingface dataset:
থাউ অমসুং গ্যাস পুথোক্নবা পাম্বৈশিং ফগৎনবা পোলিসী ফ্রেমৱার্কতা মন্ত্রী মন্দলনা অয়াবা পীরে

হৌজিক লৈরিবা হায়দ্রোকার্বোন রিজার্বশিংদগী থাউ অমসুং গ্যাস পুথোকপা হেনগৎনবা ইনহান্স রিকোবরী(ই আর)/ইমপ্রুব রিকবরী (আই আর)/অনকনভেন্সনেল হায়দ্রোকার্বোন(য়ু ঐচ সি) পুথোক্নবা পাম্বৈশিং/তেক্নিকশিং ফগৎহন্নবা থৌশিল অমা প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা অয়াবা পীরে। ই আরদা ইনহান্স ওইল রিকবরী(ই ও আর) অমসুং ইনহান্স গ্যাস রিকবরী (ই জি আর) য়াউরি, অনকনভেন্সনেল হায়দ্রোকার্বোন(য়ু ঐচ সি) পুথোক্নবা পাম্বৈশিংদা সেল থাউ অমসুং গ্যাস পুথোকপা, তাইদ থাউ অমসুং গ্যাস পুথোকপা, ওইল সেল পুথোকপা, গ্যাস হায়দ্রেৎ অমসুং হেবী ওইল য়াউরি। ইনহান্স রিকবরী অমসুং ইমপ্রুব রিকবরী অমসুং অনকনভেন্সনেল হায়দ্রোকার্বোন থিবা অমসুং লৌথোকপা অসি শেন য়াম্না চংবা, অরুবা তেক্নোলোজী অমসুং য়াম্না ৱাবা থবক অমনি। মসিদা মচাক-মথুম শেমগৎপা, চৎথোক-চৎশিন, শেনগী মতেং অমসুং অকোয়বগী ফিবম শোকহন্দবা অমা চংই। থৌশিল অসিগী মরুওইবা পান্দমদি একাদেমিক অমসুং রিসর্স ইন্সতিত্যুসনশিংগী খুৎথাংদা, উদ্যোগ অমসুং একাদেমিক লোইশঙশিং পুন্না থবক তৌমিন্নবা অমসুং থিকাদারশিংনা থিবা অমসুং পুথোকপগী থবকশিং শৌগৎনবা ই আর/আই আর/য়ু ঐচ সি তেক্নিকশিং শীজিন্নবনি। থৌশিল অসি হৌজিক পায়খৎলিবা থবকশিং অমসুং ফিল্দশিংদা চৎনগনি। মসিগী থৌশিল অসিনা নৌনা শেল থাদবা হেনগৎহনগনি, শেন-থুমগী থবক ফগৎহনগনি অমসুং অহেনবা থবক কয়া ফংনবগী খুদোংচাবশিং পীগনি। থৌশিল অসিনা অনৌবা তেক্নোলোজীশিং অমসুং মতমগা চুনবা তেক্নোলোজীশিং শীজিন্নবা ঙমহনগনি অমসুং হৌজিক লৈরবা ফিল্দশিংদা থাউ পুথোকপা হেনগৎনবা তেক্নোলোজীগী মতেং ফংগনি। থৌশিল অসিনা ফিল্দ খুদিংমক্কী মদুগী ই আরগী তৌবা ঙমবশিং, চুনবা ই আরগী তেক্নিকশিং অমসুং শেন থাদবা মতমদা মাংদনবা ই আর প্রোজেক্তশিংদা শেন্থং পীবগী ৱাফমশিং য়াউরি। সরকারনা শকখঙলবা ইন্সতিত্যুসনশিংগী খুৎথাংদা ফিল্দশিং শোইদনা য়েংশিনবা, শেন ফংনবা মওংদা ই আর প্রোজেক্তশিং থবক পায়খৎপা হৌদ্রিঙৈদা চাংয়েং ওইনা থবক হৌবা অসিনচিংবা মরুওইবা ৱাফমশিং থৌশিল অসিদা য়াউরি। পেত্রোলিয়ম অমসুং নেচরেল গ্যাস মন্ত্রলয়, দাইরেক্তর জনরেল ওফ হায়দ্রোকার্বোন্স(দি জি ঐচ), অখঙ-অহৈশিং অমসুং লাইরিক হৈবশিংগী মীহুৎশিং য়াউবা ইনহান্স রিকবরী কম্মিতি অমনা থৌশিল অসি থবক ওইনা পায়খৎনবা য়েংশিনগনি। থৌশিল অসি নোতিস থোকপা নুমিৎতগী পারগা চহি ১০গী মনুংদা থবক পাংথোক্কদবনি। অদুবু, ই আর/য়ু ঐচ সি প্রোজেক্তশিংদা থবক হৌবা নুমিৎতগী পারগা থা ১২০গী শেনগী মতেং ফংগনি। আই আর প্রোজেক্তশিংগী ওইনা, পীরিবা থাক অদু য়ৌরবা মতমদগী পারগা মতেং পীগনি। পীরিবা মতম অসিগী মনুংদা থৌশিল অসিগী মখাদা থবকশিং মপুং ফানা লোইশিনগদবনি। শেনগী মতেং পীবগী থবক অসি পীফম থোকপা সেস/রোয়ালিতী পীদবা য়াউনা মওং কয়াদা পীগনি অমসুং অখন্নবা গুহাশিংদা ই আর পাম্বৈশিং চৎনবা হৌরবা মতমদা পীবা হৌগনি। তেক্নোলোজী শীজিন্নবনা লিরবা ফিল্দশিংদা থাউ পুথোকপগী চাং হেনগৎহল্লি। থাউ পুথোকপদা চাদা ৫ হেনগৎপা অসিনা মথং চহি ২০দা অহেনবা এম এম তি ১২০ পুথোকপা ঙমহনগনি। গ্যাসগী ওইনা, হৌজিক পুথোক্লিবা চাং অসিদগী চাদা ৩ হেন্না পুথোকপদা মথং চহি ২০দা অহেনবা পোৎথোক বি সি এম ৫২ পুথোকপা ঙমগনি।
প্রধান মন্ত্রী অমসুং ইজিপ্তকী রাস্ত্রপতিগী মরক্তা তেলিফোন্দা ৱারী শানখ্রে

প্রধান মন্ত্রী শ্রী নরেন্দ্র মোদীনা ইজিপ্তকী রাস্ত্রপতি হিজ এক্সিলেন্সী শ্রী অবদেল ফাত্তাহ এল-সিসীগা লোইননা ঙসি তেলিফোন্দা ৱারী শানখ্রে। লুচিংবশিংনা কোবিদ-১৯ লাইচৎকী মালেমগী ওইরিবা ফিভমদা খন্ন-নৈনখি অমদি মখোয়গী প্রজাশিংবু ঙাক্তুনা থম্নবা মখোয়-মখোয়গী মরী লৈনবা সরকারশিংনা লৌখৎলিবা খোঙথাংশিংগী মতাংদা ইনফোর্মেশন একচেঞ্জ তৌনখি। মখোয়না অমনা অমদগী তম্নবা এক্সপরিয়েন্স অমসুং বেস্ত-প্রেক্তিসশিং মখা তানা একচেঞ্জ তৌবদা য়ানখি। প্রধান মন্ত্রীনা ইজিপ্তকী রাস্ত্রপতিদা থাজবা পীখি মদুদি মসিগী অৱাবা মতম অসিদা ফার্মাতিকেল সপ্লাইশিং ফংহন্নবগীদমক ভারতনা পাংবা য়াবা তেঙবাং পুম্নমক পাংগনি। মহাক্না রাস্ত্রপতি এল-সিসীবু ইজিপ্ততা লৈরিবা ভারত মচাশিংদা তেঙবাং ফংহনবগীদমক থাগৎপা ফোংদোকখি। লুচিংবা অনিনা মখোয়গী তিমশিংনা নক্নবা কোওর্দিনেসন অমসুং এক্সপরিয়েন্স শেয়ারিংগীদমক মখা তানা থবক তৌমিন্নবদা য়ানখি।
প্রগতিগী থোংদা প্রধানমন্ত্রীগী ৱারি-ৱাতাই

প্রধানমন্ত্রী শ্রী নরেন্দ্র মোদীনা ঙসি মহাক্কী ২৩রক শুবা প্রগতি – আইসিতিদা য়ুম্ফম ওইবা, প্রো-এক্তিব গোবর্নেন্স অমসুং মতম চানা থবক পাইখৎপগী থোংদা ৱারি ৱাতাই পাংথোকখ্রে। প্রগতিগী মমাংগী মীফম কুন্নিথোইদা লুপা কোতি লাখ ৯.৩১গী শেনফমগী পুন্না প্রোজেক্ত ২০০গী মপৈ অমা য়েংশিনখ্রে। লম ১৭তা মীয়ামগী ৱাকৎকী ৱারেপশিংসু য়েংশিনখি। ঙসি, কুলহুমদোই শুবা মীফমদা, প্রধানমন্ত্রীনা কঞ্জুমরশিংগা মরি লৈনবা মীয়ামগী ৱাকৎ অমসুং ৱারেপকী খোংজেলগী মতাংদা য়েংশিনখি। কঞ্জুমরশিংগী ৱাকৎশিং খোংজেল য়াংনা লোইশিন্নবা লৌখৎলিবা মশক থোকপা থবকশিংগী মরমদা প্রধানমন্ত্রীদা পাউদমখি। মশিং য়াম্না লাকখিবা ৱাকৎ অদুদা নুংনাংবা ফোংদোক্লদুনা প্রধানমন্ত্রীনা কঞ্জুমরশিংনা কান্নবা ফংগদবা লৈঙাক্কী থৌরাং ফগৎহনবদা শাফু পীখি। প্রধানমন্ত্রীনা উত্তরাখন্দ, উরিশা, ৱেস্ত বেঙ্গল, কর্নাতকা, তমিল নাদু, কেরলা, নাগালেন্দ, অসম, মহারাষ্ট্র, তেলঙ্গনা অমসুং অন্ধ্র প্রদেশ য়াওনা রাজ্য কয়া মরুমদা রেলৱে, রোদ, পাৱর অমসুং রিন্যুএবল ইনর্জীগী লমদা পাইখৎলিবা ইনফ্রাস্ত্রকচর মাপলগী খোংজেলগী মতাংদা য়েংশিনখি। প্রোজেক্তশিং অসিগী অপুনবা শেনফম অসি লুপা কোতি ৩০,০০০ হেনবনি। প্রধানমন্ত্রীনা খনীজ ক্ষেত্র কল্যান য়োজনা (পিএমকেকেকেৱাই)গী পাইখৎলিবা থবক্কী খোংজেল য়েংশিনখি। মহাক্না হায়খি মদুদি দিস্ত্রিক্ত মিনরেল ফাউন্দেসন্স (দিএমএফ)দা থাদবা ফন্দ অদু মরু ওইবা চাওখৎ-থৌরাংশিংদা নত্রগা জিলাশিংনা হৌজিক হৌজিক মায়োক্নরিবা শেল্লেপ মাংবগী লমশিংদা লাল্লোং অমগুম্না শিজিন্নগদবনি। মহাক্না হায়খি মদুদি মসি মিয়েং অমগী মখাদা পাংথোক্কদবনি, মদুনা নীং খা তম্বগী চহি ৭৫ শুরকপগী খুদম অমা ওইরিবা ২০২২ ফাওবগী মনুংদা খ্বাইদগী চাওবা মাই পাকপা অদু ফংহনগদবনি।
প্রধান মন্ত্রীনা শ্রীমন্ত ছত্রপতি শিবাজীরাজে ভোসলেজীনা লৈখিদবদা অৱাবা ফোঙদোকখ্রে

প্রধান মন্ত্রী শ্রী নরেন্দ্র মোদীনা শ্রীমন্ত ছত্রপতি শিবাজীরাজে ভোশলেজীনা লৈখিদবদা অৱাবা ফোঙদোকখ্রে। শ্রী মোদীনা মহাক অসি মীওই কয়াগা লোয়ননা থবক তৌরক্লবা দাইনামিক ওইবা অমসুং গুন মখল কয়া চেনবা মীশক অমনি হায়খি। প্রধান মন্ত্রীনা ত্বিত তৌখি; “শ্রীমন্ত ছত্রপতি শিবাজীরাজে ভোশলেজীনা লৈখিদবদা নুংঙাইতবা পোকই। মহাক অসি মীওই কয়াগা লোয়ননা থবক তৌরক্লবা দাইনামিক ওইবা অমসুং গুন মখল কয়া চেনবা মীশক অমনি। মহাক্না সাতারাগী চাউখৎ লম্বীদা চাউনা শরুক তমখি। মহাক্কী ইমুং-মনুং, মরুপ-মপাং অমসুং মহাকপু নুংশিজবশিংগী অৱাবদা শরুক য়াজরি। ওম শান্তি।”
প্রধান মন্ত্রীনা সুধিরবু কম্মনৱেল্থ গেম্সকী নুপাগী হেভীৱৈত ইভেন্তকী পরা পাৱরলিফতিংদা শনাগী তক্মান লৌরকখিবগীদমক থাগৎপা ফোংদোকখ্রে

প্রধান মন্ত্রী শ্রী নরেন্দ্র মোদীনা সুধিরবু কম্মনৱেল্থ গেম্সকী নুপাগী হেভীৱৈত ইভেন্তকী পরা পাৱরলিফতিংদা শনাগী তক্মান লৌরকখিবগীদমক থাগৎপা ফোংদোকখ্রে। ত্বীৎ অমদা প্রধান মন্ত্রীনা হায়খি; "সি.দব্ল্যু.জি. ২০২২ পরা-স্পোর্ত মেদল কাউন্ততা সুধিরনা অচৌবা মফম অমা কন্দুনা হৌদোকখ্রে! মহাক্না মমল য়াম্লবা শনাগী তক্মান অমা ফংখ্রে অমসুং মহাক্কী কত্থোকপা অমসুং অচেৎপা ফিরেপ অদু অমুক হন্না উৎখ্রে। মশান্না অসিদা মহাক্না হনবা লৈতনা হোৎনরক্লি। মহাক্কী মফমদা হরাও তয়াম্বা ফোংদোক্লি অমসুং লাক্কদবশিংদসু য়াইফবতা ওইরসনু।"
অনা-লায়েং অমসুং হকচাং ফনা থম্নবগী মতাংদা ভারত অমসুং জপানগী মরক্তা মেমোরেন্দম ওফ কোওপরেসন লৈনবা মন্ত্রীমন্দলনা অয়াবা পীরে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ২০১৮গী ওক্তোবর ২৯দা খুৎয়েক পীনখিবা অনা–লায়েং অমসুং হকচাং ফনা থম্নবগী মতাংদা ভারত অমসুং জপানগী মরক্তা মেমোরেন্দম ওফ কোওপরেসন(এম ও সি) অয়াবা পীরে । এম ও সি অদুনা মখাগী মতেং অসি কোনশিনগনি : ) অখন্নবা প্রোজেকশিং শৌগৎপা : i. একুত মেদিসিন, সর্জরি অমসুং ত্রোমা কিয়ারগী মতাংদা হুমেন রিছোস শেমগৎপা ; ii. ক্লিনিকেল একজামিনেসনগী অফবা মখলগী অপুনবা তেস্তিং লেবোরেতোরি অমা লিংখৎপা ; iii. সেবা তৌরিবা ত্রেনি কেন্দিদেতশিংগী জপানিজ লোন তম্নবা সেন্তর অমা লিংখৎপা ; iv. এ য়ু এম এসগী মওংদা লৈবাক অনিমক্তা তরসিয়ারি কিয়ার সেন্তরশিংদা মতেং পীনবা ; v. জপানগী সর্তিফাইদ কিয়র ৱার্করশিং থারক্তুনা কিয়র ৱার্করশিংদা তেক্নিকেল ইনতর্ন ত্রেনিং প্রোগ্রামগী প্রি-লেকচর পীনবা ওর্গনাইজেসনশিং মতেং পাংবা অমসুং জপানগী ত্রেন তৌরবা কিয়র ৱার্করশিংদা পীবগুম করিকুলম অমসুং তেক্সবুকশিং পীবা । মচাক-মথুম শেমগৎপা : i. হেল্থকিয়র দিস্ত্রিবিউসন সেন্তর অমা লিংখৎপা ; ii. অনানবা অমসুং অহোংবা মমলগী তোইলেতশিং মরাং কাইনা ফংহন্দুনা সেনিতরিগী ফিবম ফগৎহনবা ; iii. অনাবশিং দেতা নৈনবগী মতাংদা ইন্সতিতুৎশিংগী মরক্তা মতেং পীনবা হেনগৎহনবা আমসুং মেদিসিনগী লমদা ইনফোর্মেসন অমসুং কম্মুনিকেসন তেক্নোলোজি অমসুং আর্তিফিসিয়েল ইন্তিলিজেন্সগী লমদা মতেং পীনবা; iv. ভারত্তা ইন্দিয়া-জপান ইন্নোবেসন হব লিংখৎপা; v. ভারত্তা অৱাংবা থাক্কী মোবাইল বি এস এল ৩ লেবকী খুদোংচাবশিং লিংখৎপা ; vi. মেক ইন ইন্দিয়াগী মখাদা দাইনোগসিসগী য়াওন অফবা মখলগী মেদিকেল খুৎলাইশিং শানবা মেনিফেকচরিং য়ুনিতশিং লিংখৎনবা মতেং পীনবা ; হুমেন দিবলপমেন্ত : মি-বাইও অমসুং অয়ুর্বেদাগী লমদা হুমেন রিছোস, রিছাস অমসুং প্রোজেক্কী থবকশিং শেমগৎপা ; ইন্দিয়া-জপান পব্লিক অমসুং প্রাইবেদ হেল্থকিয়ার ফোরম অমা পাংথোকপা । (d) অয়ুসমান ভারত য়োজনা অমসুং অতোপ্পা থবকশিং অমসুং এ ঐচ দব্লিউ এমগা পুন্না থবক তৌমিন্ননবা থবক পায়খৎনবা ৱারেপ লৌবা (e) এম ও য়ু অসিদা য়াওরিবা নাকল অনিমক্না য়ারবা অতৈ হিরমশিংদা মতেং পীনবা পুক্নিং থৌগৎপা মসিগী এম ও সি থবক ওইনা পায়খৎপদা য়েংশিন্নবা মতেং পীননবা অৱাংবা থাক্কী অপুনবা কম্মিতি অমা লিংখৎকনি ।
পি.এম.না অন্নু রানিবু সি.দবল্যু.জি. ২০২২দা নুপীগী জেভেলিন থ্রোদা ব্রোঞ্জ মেদল লৌরকপগীদমক্তা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা অন্নু রানিবু কমনৱেল্থ গেম্স, ২০২২দা নুপীগী জেভেলিন থ্রোদা ব্রোঞ্জ মেদল লৌরকখিবগীদমক্তা থাগৎপা ফোংদোকখ্রে। প্রধান মন্ত্রীনা ত্বীত তৌরকখি; “অন্নু রানি অসি য়াম্না শিংথানিংঙাই ওইবা এথলেতনি। মহাক্না য়াম্না ইচং থৌনা অমসুং ময়ামদগী থৌইদোক-হেন্দোক্না হৈথোই-শিংথোইবা উৎখি। মহাক্না জেভেলিনদা ব্রোঞ্জ মেদল ফংলকখিবা অসিদা ঐহাক্না য়াম্না নুংঙাইবা ফাওই। মহাকপু থাগৎপা ফোংদোক্লি। লাক্কদবা চহিশিং অসিদা মহাক্না মখাতানা ময়ামদগী মীথোই-মীহেনখিগনি হায়না ঐহাক্না থাজৈ। . #Cheer4India ”
প্রধান মন্ত্রীনা পর্লিয়ামেন্ত হাউস কমপ্লেক্সতা দাইনামিক লাইতিং হৌদোকখ্রে

ভারতনা নীংতম্বা নুমিৎ পালন পাংথোক্নবা থৌরাং তৌবা ওইনা প্রধান মন্ত্রী শ্রী নরেন্দ্র মোদীনা ২০১৯গী ওগস্ত ১৩, লৈবাকপোকপা নুমিৎকী নুমিদাংৱাইরম পর্লিয়ামেন্ত হাউস কমপ্লেক্সতা দাইনামিক লাইতিং ফেসিলিতী হৌদোকখ্রে। প্রধান মন্ত্রীনা লাইত সো অদুগী শরুক খরসু য়েংলদুনা মতম লেনখি। অসিগুম্লবা মৈ থানবগী থবক অসি নোর্থ ব্লোক, সাউথ ব্লোক অমসুং রাস্ত্রপতি ভবন অসিনচিংবা সরকারগী মরুওইবা বিলদিংশিংদসু চত্থরি। মসিগী লাইতিং ফেসিলিতী অসি মীয়ামগী মরক্তা পাম্নবা হেঙ্গৎলক্লি অমদি মীয়াম্বু দিল্লী ময়োল অসিদা কোইরক্নবা পুক্নিং থৌগৎলি।
প্রধান মন্ত্রীনা শ্রী নরেন্দ্র চনচল লৈখিদবদা অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা শ্রী নরেন্দ্র চনচল লৈখিদবদা থম্মোই শেংনা অৱাবা ফোংদোকখ্রে। প্রধান মন্ত্রীনা মহাক্কী ত্বীৎ অমদা অসুম্না ফোংদোকখি, “মীয়াম্না পাম্নরবা ঘজলগী শৈশকপা নরেন্দ্র চনচলজীনা লৈখিদবগী পাউ তাবদা য়াম্না নুংঙাইতবা ফাওখি। মহাক্কী খোইথুম্লবা খোঞ্জেল অসিনা ঘজল ঈশৈগী মালেমদা তোপ-তোপ্পা ফম অমা কনবা ঙমখ্রবনি। ঙসিগী অৱাবগী পুংফম অসিদা মহাক্কী ইমুং-মনুং অমসুং পামজবা মীওইশিংগী অৱাবদা ঐহাকসু শরুক য়ারি। ওম শান্তি”।
মন্ত্রী-মন্দলনা কেন-ৱাতৱা ইন্তরলিঙ্কিং তৌনবা তুরেলশিংগী প্রোজেক্ত অয়াবা পীখ্রে

প্রধান মন্ত্রী শ্রী নরেন্দ্র মোদীনা ঙসি ময়াই তাংবল লৌদুনা ফমখিবা কেন্দ্রগী মন্ত্রী-মন্দলনা তুরেলশিংগী প্রোজেক্তকী কেন-বেতৱা ইন্তর-লিঙ্কিং তৌনবগী ফন্দিং অমসুং ইমপ্লিমেন্তেসন তৌবদা অয়াবা পীখ্রে। ২০২০-২১গী প্রাইস লেবেলশিংদা কেন-বেতৱা লিঙ্ক প্রোজেক্ত অসিগী অপুনবা শেনফম লুপা করোর ৪৪,৬০৫ ওইগনি লেপখি। কেন্দ্রগী মন্ত্রী-মন্দলনা লুপা করোর ৩৬,২৯০গী শেন্থং অমসুং লুপা করোর ৩,০২৭গী লোন কভর তৌদুনা প্রোজেক্ত অসিগী ওইনা লুপা করোর ৩৯,৩১৭ কেন্দ্রনা তেংবাং পীবদা অয়াবা পীখ্রে। প্রোজেক্ত অসিনা ভারত্তা তুরেলগী প্রোজেক্তশিং হেন্না ইন্তরলিঙ্কিং তৌনবা লম্বী ফাৎলগনি অমসুং মালেমদা ঐখোয়গী ইনজিন্যুতী অমসুং ভিজন অসিসু উৎথোক্লগনি। প্রোজেক্ত অসিদা দৌধান দাম অমসুং তুরেল অনি অসি শেম্নহল্লি কেনেল অমা শাদুনা কেনদগী বেতৱা তুরেলদা ঈশিং লাকহনবা, লোৱর ওর প্রোজেক্ত, কোথা বর্রাজ – অমসুং বিনা কম্প্লেক্স মল্তিপর্পজ প্রোজেক্ত য়াওরি। প্রোজেক্ত অসিনা হেক্তর লাখ ১০.৬২গী চহিগী ঈথৈ লৌখোঙ, মীশিং লাখ ৬২গী থক্নবা ঈশিংগী সপ্লাই অমসুং হাইদ্রোপাৱরগী এম.দবল্যু. ১০৩ অমসুং সোলর পাৱর এম.দবল্যু ২৭সু পুথোক্লগনি। প্রোজেক্ত অসি স্তেৎ ওফ দি আর্ত তেক্নোলোজীগা লোয়ননা চহি ৮দা ইমপ্লিমেন্ত তৌনবা প্রপোজ তৌখি। প্রোজেক্ত অসিনা এম.পি. অমসুং য়ু.পি.গী রাজ্যশিং অসিদা লৈরিবা ঈশিং তাংবা বুন্দেলখন্দগী লমদমদা চাউনা কান্নবা পীরগনি। প্রোজেক্ত অসিনা মধ্য প্রদেশকী পন্না, তীকমগর, সাগর, দমোহ, দতিয়া, বিদিশা, শিবপুরী অমসুং রায়সেন অমসুং উত্তর প্রদেশকী বান্দা, মহোবা, ঝান্সী অমসুং ললিততপুর হায়রিবা জিলাশিং অসিদা চাউনা কান্নবশিং ফংহল্লগনি। প্রোজেক্ত অসিনা লৌউ-শিংউগী থবক-থৌরমশিং অমদি থবক পীবা হেনগৎহনদুনা শোত্থরবা বুন্দেলখন্দগী লমদমদা খুন্নাই অমসুং শেন্মীৎলোনগী চাউখৎপা পুরক্লগনি হায়না পান্নরি। মসিনা লমদম অসিগী মাইগ্রেসন তৌবা হন্থহনবদসু মতেং ওইরগনি। প্রোজেক্ত অসিনা এনভাইর্নমেন্ত মেনেজমেন্ত অমসুং সেফগার্দশিং চাউনা পীরগনি। মসিগীদমক কম্প্রিহেন্সিব লেন্দস্কেপ মেনেজমেন্ত প্লান অমা ৱাইল্দলাইফ ইন্সতিত্যুত ওফ ইন্সিয়ানা অরোইবা ৱারেপ লৌনবা ঙাইদুনা লৈরি। বেকগ্রাউন্দ: মার্চ ২২, ২০২১দা লৈবাক অসিগী অহানবা অচৌবা কেন্দ্রনা য়েংশিনবা তুরেল ইন্তরলিঙ্কিং তৌবগী প্রোজেক্ত অমা ইমপ্লিমেন্ত তৌনবা জল শক্তিগী কেন্দ্রগী মন্ত্রী অমসুং মধ্য প্রদেশ অমদি উত্তর প্রদেশকী মুখ্য মন্ত্রীশিংগী মরক্তা ইতিহাসিক ওইবা য়ান্ন-ৱারোল অমা খুৎয়েক পীনখি। য়ান্ন-ৱারোল অসিনা শ্রী অতল বিহারি বাজপায়ীনা ঈশিং মরাং কাইনা ফংবা মফমশিংদগী ঈকং থোক্কনবা অমসুং ঈশিং তাংবা মফমশিংদা তুরেলশিং ইন্তরলিঙ্কিং তৌদুনা ঈশিং য়ৌহন্নবা মঙজরম্বা মঙলান অদু ইমপ্লিমেন্ত তৌনবা ইন্তর-স্তেৎ কোওপরেসন পীনবগী অহৌবা অমা ওইখি।
ওক্তোবর ২৯, ২০১৯দা প্রধান মন্ত্রীগী সৌদী অরাবিয়াগী খোঙচৎ মনুংদা খুৎয়েক পীনখিবা এম.ও.য়ু.শিং/য়ান-চেশিং

মশিং য়ান-চে/এম.ও.য়ু. মমিং ভারতকী মাইকৈদগী খুৎয়েক পীরিবা সৌদী অরাবিয়াগী মাইকৈদগী খুৎয়েক পীরিবা ১ স্ত্রাতেজিক পার্তনরসিব কাউন্সিল এগ্রিমেন্ত ভারতকী প্রধান মন্ত্রী ক্রাউন প্রিন্স, উপ প্রধান মন্ত্রী অমসুং ঙাকশেল মন্ত্রী ২ ভারতকী ন্যু অমসুং রিন্যুয়েবল ইনর্জী মন্ত্রী অমসুং সৌদীগী ইনর্জী মন্ত্রী অনিগী মরক্তা রিন্যুয়েবল ইনর্জীগী লমদা মতেং পীননবা এম.ও.য়ু. কে.এস.এ.দা লৈবা ভারতকী এম্বেসেদর দোক্তর ঔসাফ সয়িদ সৌদী অরাবিয়াগী ইনর্জী মিনিস্তর প্রিন্স অবদুলাজিজ বিন সালমান অল সাউদ ৩ সেক্যুরিতীগী মতেং পীননবা য়ান-চে তি.এস. তিরুমুরতী, সেক্রেতরী, ইকোনোমিক রিলেসন্স, এম.ই.এ. ইন্তেরিয়র মিনিস্তর-প্রিন্স অবদুলাজিজ বিন সাউদ বিন নাইফ অল সাউদ ৪ আইন্না য়াদবা মওংদা নারোন্দা দ্রগশিং, সাইকোত্রোপিক পোৎলমশিং অমসুং হিদাকশিং পুশিল্লকপা থিংবদা মতেং পীননবা এম.ও.য়ু. কে.এস.এ.দা লৈবা ভারতকী এম্বেসেদর দোক্তর ঔসাফ সয়িদ ইন্তেরিয়র মিনিস্তর-প্রিন্স অবদুলাজিজ বিন সাউদ বিন নাইফ অল সাউদ ৫ মিলিতরীগী পোৎ লৈবা, ইন্দস্ত্রীজ, রিসর্স, দিবেলপমেন্ত অমসুং তেক্নোলোজীগী লমদা সৌদী জেনরেল ওথোরিতী ওফ মিলিতরী ইন্দস্ত্রী অমসুং ঙাক-শেল মন্ত্রীগী দিপার্তমেন্ত ওফ দিফেন্স প্রদক্সনগী মরক্তা মতেং পীননবা এম.ও.য়ু. তি.এস. তিরুমুরতী, সেক্রেতরী, ইকোনোমিক রিলেসন্স, এম.ই.এ. অহমদ অল-ওহালী, রাজ্যপাল, জেনরেল ওথোরিতী ওফ মিলিতরী ইন্দস্ত্রী ৬ সিবিল এভিয়েসনগী লমদা মতেং পীননবা এম.ও.য়ু. কে.এস.এ.দা লৈবা ভারতকী এম্বেসেদর দোক্তর ঔসাফ সয়িদ অবুলাজিজ অল মানসৌরি, প্রসিদেন্ত , জি এ সি এ ৭ মেদিকেলগী পোৎলমশিংগী কাংলোন শেম্নবা মতেং পীননবা সেন্ত্রেল দ্রগস স্তেন্দর্দ কন্ত্রোল ওর্গনাইজেসন (সি দি এস সি ও), হেল্থ অমসুং ফেমিলী ৱেলফেয়র মন্ত্রী অমসুং সৌদী ফুদ এন্দ দ্রগ ওথোরিতীগী মরক্তা এম.ও.য়ু. তি.এস. তিরুমুরতী, সেক্রেতরী, ইকোনোমিক রিলেসন্স, এম.ই.এ. দোক্তর হিসাম অল জাধে, সি.ই.ও., এস এফ দি এ ৮ সৌদী অরাবিয়াগী স্মোল এন্দ মেদিয়ম ইন্তর্প্রাইজেস জেনরেল ওথোরিতী অমসুং ভারতকী অতল ইন্নোবেসন মিসন, নিতী আয়োগ অনিগী মরক্তা লেত্তর ওফ ইন্তেন্ত কে.এস.এ.দা লৈবা ভারতকী এম্বেসেদর দোক্তর ঔসাফ সয়িদ ইঞ্জিনিয়ার, সালেহ অল রসিদ , রাজ্যপাল, স্মোল এন্দ মেদিয়ম দিবেলপমেন্ত ওথোরিতীস ৯ ফোরেন সর্বিস ইন্সতিতুৎ, এম.ই.এ. অমসুং সৌদী অরাবিয়াগী ফোরেন মন্ত্রীগী প্রিন্স সাউদ অল ফাইসাল ইন্সতিতুৎ ওফ দিপ্লোমেতিক ইস্তদিসগী মরক্তা মতেং পীনবা কে.এস.এ.দা লৈবা ভারতকী এম্বেসেদর দোক্তর ঔসাফ সয়িদ দোক্তর অবদাল্লাহ বিন হামদ অল সালামাহ, দিরেক্তর জেনরেল, প্রিন্স সাউদ অল ফাইসাল ইন্সতিতুৎ ফোর দিপ্লোমেতিক ইস্তদিজ ১০ ইন্দিয়ন স্ত্রাতেজিক পেত্রোলিয়ম রিজার্বস লিমিতেদ অমসুং সৌদী অরামকো অনিগী মরক্তা এম.ও.য়ু. ঐচ.পি.এস. অহুজা, সি.ই.ও. অমসুং এম.দি., আই.এস.পি.আর.এল. অহমদ অল সুবায়ে, ভাইস প্রসিদেন্ত অরামকো ১১ নেসনেল স্তোক একচেঞ্জ অমসুং সৌদী স্তোক একচেঞ্জ অনিগী মরক্তা মতেং পীননবা এম.ও.য়ু. বিক্রম লিমায়ে, এম.দি. অমসুং সি.ই.ও., নেসনেল স্তোক একচেঞ্জ ইঞ্জিনিয়র খালিদ অল হাসন , সি.ই.ও., সৌদী স্তোক একচেঞ্জ ১২ নেসনেল পেমেন্ত কোর্পোরেসন ওফ ইন্দিয়া অমসুং সৌদী পেমেন্তসগী মরক্তা এম.ও.য়ু. অরিফ খান, চীফ দিজিতেল ওফিসর, নেসনেল পেমেন্ত কোর্পোরেসন ওফ ইন্দিয়া জিয়াদ অল য়ুসুফ, এম.দি., সৌদী পেমেন্তস
প্রধান মন্ত্রীনা হিমাচল প্রদেশতা নোং কন্না চুবগী মরমদা নুংনাংবা ফোংদোকখ্রে

প্রধান মন্ত্রী, শ্রী নরেন্দ্র মোদীনা হিমাচল প্রদেশতা নোং কন্না চুবগী মরমদা নুংনাংবা ফোংদোকখ্রে অমসুং ফিভম অসি য়াম্না কুপ্না য়েংশিল্লি হায়খ্রে। ত্বীত অমদা, প্রধান মন্ত্রীনা হায়, “হিমাচল প্রদেশতা নোং কন্না চুবগী ফিভম কুপ্না য়েংশিল্লি। ওথোরিতীশিংনা রাজ্য সরকারগা পুন্না থবক তৌমিন্নরি। পীবা য়াবা মতেং পীরি। অৱাবা নংলবা মফমশিংদা তেক্ত-কাইদনবা ঐহাক্না থৌনিজরি”।
পি.এম.না জনুৱারী ৩১দা ৩০শুবা এন.সি.দবল্যু. ফাউন্দেশন দেগী থৌরমদা ৱা ঙাংলগনি

প্রধান মন্ত্রী, শ্রী নরেনদ্র মোদীনা ২০২২গী জনুৱারী ৩১দা ভীদিও কনফরেন্স তৌদুনা নুংথিলগী পুং ৪.৩০ তাবা মতমদা ৩০শুবা নেস্নেল কমিসন ফোর ৱিমেন (এন.সি.দব্ল্যু.) ফাউন্দেশন দেগী থৌরমদা ৱা ঙাংলগনি। তোঙান-তোঙানবা হীরম কয়াদা নুপীশিংনা মাইপাকখিবশিং অদুবু নুংঙাইবা ফোংদোকপগী পান্দমদা, থৌরম অদুগী থীম অদু ‘শি দ চেঞ্জ মেকর’ হায়বা অসিদা ওইগনি। স্তেত কমিসন ফোর ৱিমেন, রাজ্য সরকারশিংদা লৈরিবা দিপার্তমেন্ত ওফ ৱিমেন অমসুং চাইল্দ দেবেলপমেন্ত, য়ুনিভর্সিতী অমসুং কোলেজকী ওজাশিং অমসুং মহৈরোইশিং, ভোলন্তরী ওর্গানাইজেশনশিং, নুপী এন্ত্রপ্রেনোরশিং অমসুং বিজনেস এসোসিয়েশনশিংনা থৌরম অসিদা শরুক য়ারগনি। নুপী অমসুং অঙাংশিংগী চাউখৎ থৌরাংগী কেনদ্রগী মন্ত্রীসু থৌরম অদুদা শরুক য়ারগনি।
দেনমার্ক্কী প্রধান মন্ত্রীগা লোইননা প্রধান মন্ত্রীনা ফমখিবা মিফম অদুগী প্রেস রিলিজ

প্রধান মন্ত্রী, শ্রী নরেন্দ্র মোদীনা ঙসি দেনমার্ককী প্রধান মন্ত্রী, ঐচ.ই. শ্রীমতি মেত ফ্রেদরিক্সনগা লোইননা নাকল অনিমক্কী ওইবা মীফম অমা পাংথোকখ্রে। লুচিংবা অনি অদুনা ৱান-ওন-ৱান ফোর্মেত্তা ৱারী শানখি, মসিগী মতুংদা দেলিগেশনগী থাক্তা লৈবা ৱারী শানখি। প্রধান মন্ত্রীনা ভারত-দেনমার্ক গ্রীন স্ত্রেতেজিক পার্তনরশিপকী প্রোগ্রেস অদু য়েংশিনখ্রে। খন্ন-নৈনবা অদুদা রিন্যুৱেবল ইনর্জীগী মতাংদা, মরু ওইনা ওফশোর ৱিন্দ ইনর্জী অমসুং গ্রীন হাইদ্রোজেনগা লোইন-লোইননা অতোপ্পা কবা অমগী মনুংদা স্কিল দেবেলপমেন্ত, হেল্থ, শিপ্পিং, ৱাতর অমসুং আর্ক্তিক্কী মতাংদা কোওপরেশন পীনবগী মতাংদা ওইখি। ভারতকী মরু ওইবা প্রোগ্রামশিংদা ভারত্তা লৈবা দেনিশ কমপনীশিংনা অফবা মওংদা শরুক বাখিবশিং অদুগীদমক্তা প্রধান মন্ত্রীনা থাগৎপা ফোংদোকখি। লুচিংবা অনিমক্না লৈবাক অনি অসিগী মরক্তা মী অমনা অমগী মরক্তা লৈনরিবা মরী হেনগৎগৎহনবগীদমক্তা থাগৎখি, অমসুং মাইগ্রেশন অমসুং মোবিলিতী পার্তনরীশপকী মতাংদা দিক্লেরেশন ওফ ইন্তেন্ত অদুবু তরাম্না ওকখি। লুচিংবা অনি অদুনা রিজনেল অমসুং গ্লোবল ইশুশিংগী মতাংদা মখোয়গী ৱাখল্লোনশিং অদুবুসু তাথোক-তাশিন তৌনখি। জোইন্ত স্তেতমেন্ত অদু দেলিগেশনগী থাক্তা ৱারী শানরবা মতুংদা লৌখৎখি, হায়রিবশিং অদু মসিদা য়েংবা য়াগনি। ৱারোইশিন পুরকখিবা এগ্রীমেন্তশিংগী লিস্ত অদু মসিদা য়েংবা য়াগনি।
প্রধান মন্ত্রীনা দলাই লামাদা মহাক্কী ৮৭শুবা মপোক নুমিৎনা লাকপদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা ঙসি অঙনবদা ফোনগী থোংদা দলাই লামাদা মহাক্কী ৮৭শুবা মপোক নুমিৎকী য়াইফ-পাউজেল পীখ্রে। মহাক্না দলাই লামাগী পুন্সি শাংনা অমসুং হকচাং ফনা লৈনবগীদমক থৌনিখি। ত্বিত অমদা প্রধান মন্ত্রীনা হায়খি; “ঙসি অঙনবদা ফোনগী থোংদা হিস হোলিনেস @DalaiLamaদা মহাক্কী ৮৭শুবা মপোক নুমিৎকী য়াইফ-পাউজেল পীখি। ঐখোয়না মহাক্কী পুন্সি শাংনা অমসুং হকচাং ফনা লৈনবগীদমক থৌনিজরি।”
পি.এম.না কুশিনগর ইন্তর্নেস্নেল এয়রপোর্ত শঙ্গাখ্রে

প্রধান মন্ত্রী শ্রী নরেন্দ্র মোদীনা ঙসি কুশিনগর ইন্তর্নেস্নেল এয়রপোর্ত শঙ্গাখ্রে। মীতিন অসিদা ৱা ঙাংলদুনা, প্রধান মন্ত্রীনা হায়খি মদুদি ভারত অসি মালেম শিনবা থুংনা লৈরিবা বুদ্ধীস্ত সোসাইতী থাজবশিংগী পুনফম্নি। মহাক্না ঙসি হৌদোকখিবা কুশিনগর ইন্তর্নেস্নেল এয়রপোর্তকী খুদোংচাবা অসি মখোয়গী লাইনিংদা ইকাই খুম্নবা উৎপা অমনি হায়না থমখি। প্রধান মন্ত্রীনা হায়খি, মফম অসি, লোর্দ বুদ্ধদগী মহাপরিনির্ভানাগী লৌশিংনা লাকপা অপুনবা খোঙচৎ অমগী খুদম অমনি। ঙসিদি মসিগী মরুওইবা মফম অসি হকথেংননা মালেমগা শম্নরি, হায়না মহাক্না হায়খি। প্রধান মন্ত্রীনা হেন্না ফবা লম্বী-থোং ফাওনহনবা অমসুং ভক্তশিংগী খুদোংচাবা শেমগৎতুনা লোর্দ বুদ্ধাগা মরী লৈনবা মফমশিংদা চাউখৎ থৌরাংগী অখন্নবা মিৎয়েং অমসু থম্লি হায়বা উৎখি। প্রধান মন্ত্রীনা কুশিনগরদা তারিবা শ্রী লঙ্কন ফ্লাইত অমসুং দিলিগেসনশিংবু তরাম্না ওকখ্রে। ঙসি মহারিশি বালমিকিবু মহাক্কী মপোক নুমিৎতা ইকাই খুম্নবা উৎতুনা প্রধান মন্ত্রীনা হায়খি মদুদি লৈবাক অসি সবকা সাথ অমশিং সবকা প্রয়াসকী মতেংগা লোয়ননা সবকা বিকাসকী লম্বীদা চংশিল্লি। “কুশিনগরগী চাউখৎ থৌরাং লৌখৎপা অসি য়ু.পি.অমসুং কেন্দ্র সরকারগী মরুওইনা অহানবা পায়খৎকদবা থবকশিংনি,” হায়না মহাক্না হায়খি। প্রধান মন্ত্রীনা হায়খি মদুদি তুরিজম অসি ধর্ম্মগী ওইগেরা পোত্থাবগী ওইগেরা, রেল, লম্বী, এয়রৱেজ, ঈশিং-লম্বী, হোতেলশিং, হোস্পিতালশিং, ইন্তর্নেত শম্বা, লু-নানবা, সিৱেজ ত্রীতমেন্ত অমসুং অকোইবদা লু-নান্নবা রিনেৱেবল ইনর্জীগী মপুং ফাবা মতমগা চুনরবা ইনফ্রাস্ত্রকচর মপুংফানা তঙাইফদনা চংই। “পুম্নমক অমগা-অমগা শম্নৈ অমসুং পুম্নমক মতম অমত্তদা চপ মান্ননা থবকশিং তৌমিন্নবা অমা মরু ওইরি। ঙসিদি ভারতনা ২১শুবা চহিচা অসিদা খোঙজং অসিগা লোয়ননা মাংজিল থারি”, হায়না প্রধান মন্ত্রীনা হায়খি। প্রধান মন্ত্রীনা লাওথোকখি মদুদি য়ু.দি.এ.এন. স্কীমগী মখাদা, অনৌবা লম্বী ৯০০ হেন্না হৌখিবা চহি খরা অসিদা অয়াবা পীখ্রে, মসিগী মনুংদা এয়র সর্বিসনা মাংজৌননা লম্বী ৩৫০গী মথক্তা থবক হৌখ্রে। অনৌবা এয়রপোর্ত ৫০ হেন্না অমদি হান্ননা মথৌ তৌরুদ্রবশিং, থবক হৌখ্রে। উত্তর প্রদেশতা এয়র কনেক্তিবিতী অমা ওইনা এবিএসন সেক্তরদা চাউখৎ থৌরাংশিং পায়খৎপা অসিনা রাজ্য অসিদা লেপ্পা লৈতনা চাউখৎপা অমা লাক্লি হায়না প্রধান মন্ত্রীনা উৎখি। উত্তর প্রদেশতা, উত্তর প্রদেশতা, কুশিনগর এয়রপোর্ত্তগী হান্না মাংওইননা এয়রপোর্ত ৮ থবক হৌখ্রে। লখনৌ, বরানাসি অমসুং কুশিনগরগী মতুংদা জিৱর ইন্তর্নেস্নেল এয়রপোর্ত্তা থবক তৌরি। মদুগী মথক্তা, অয়োধ্যা, অলিগর, অজমগর, তিত্রকুত, মোরাদাবাদ অমসুং শ্রাবস্তিদা এয়রপোর্ত প্রোজেক্তশিং চৎথরি। হন্দক্তা এয়র ইন্দিয়া মফমদা লৌখিবা ৱারেপশিংগী মতাংদা পল্লদুনা, প্রধান মন্ত্রীনা হায়খি মদুদি খোঙথাং অসিনা লৈবাক অসিগী এবিএসন সেক্তরদা প্রোফেসন ওইনা তৌবা অমসুং খুদোংচাবা অমসুং তেক্ত-কায়দবদা হান্না মরুওইবা পীবদা মতেং ওইরগনি। “খোঙথাং অসিনা ভারতকী এবিএসন সেক্তরদা অনৌবা ইনর্জী অমা পীরগনি। অসিগুম্বা মপুং ওইবা রিফোর্ম অমনা দিফেন্স এয়রস্পেস্না সিবিলগী শিজিন্নবগীদমক হাংদোক্লগনি” হায়না মহাক্না মখা তাখি। মসিগী খোঙথাং অসিনা এয়রগী লম্বীশিংদা অরাপ্পা হন্থরগনি। প্রধান মন্ত্রীনা মসি অমসু পাউদমখি মদুদি হন্দক্তা হৌদোকখিবা দ্রোন পোলিসীনা লৌউ-শিংউবদগী হকশেল ফাওবদগীনা দিজাস্তর মেনেজমেন্তদগী দিফেন্স ফাওবগী লমদা পুন্সি-হোংবা য়াবা অওনবা অমা পুরক্লগনি। প্রধান মন্ত্রীনা হায়খি হন্দক্তা হৌদোকখিবা পি.এম. গতিশক্তি- নেস্নেল মাস্তর প্লান্না লৈঙাক অসিদা ফগৎহনবতা নত্তনা চৎথোক-চৎশিনগী পাম্বৈ হায়বদি লম্বী, রেল, এয়র অসিনচিংবা অসি শোইদনা মতেং পীনগনি অমসুং অমনা অমগগী কেপাসিতী হেনগৎহল্লগনি।
য়ু.এ.ই.গী রাস্ত্রপতি ওইনা অমুক হন্না খল্লকপদা প্রধান মন্ত্রীনা রাস্ত্রপতি সৈখ খালিফা বিন জয়েদ অল নাহয়ান্দা নুংঙাইবা ফোংদোকখ্রে

য়ু.এ.ই.গী রাস্ত্রপতি ওইনা অমুক হন্না খল্লকপদা প্রধান মন্ত্রী শ্রী নরেন্দ্র মোদীনা রাস্ত্রপতি সৈখ খালিফা বিন জয়েদ অল নাহয়ান্দা নুংঙাইবা ফোংদোকখ্রে। প্রধান মন্ত্রীনা হায়খি য়ু.এ.ই.গী রাস্ত্রপতি ওইনা অমুক হন্না খল্লকপদা রাস্ত্রপতি সৈখ খালিফা বিন জয়েদ অল নাহয়ান্দা ঐখোয়না নুংঙাইবা ফোংদোকচরি। মহাক্কী মিৎয়েং শানবা লমজিং মখাদা ঐখোয়গী মরূপ-মপাং ওইবা অমসুং অচেৎপা মরী মখা তানা ফগৎকনি অমসুং চেৎশিনগনি হায়না ঐনা থাজবা থম্লি।
প্রধান মন্ত্রীনা ইন্দিয়া এক্সন প্লান ২০২০ সমিৎতা কীনোৎ এদ্রেস পীখ্রে

প্রধান মন্ত্রী শ্রী নরেন্দ্র মোদীনা ঙসি তি.ভি. চেনেল তাইমস নাউ সমিৎনা হোস্ত তৌবা ইন্দিয়া এক্সন প্লান ২০২০ সমিৎতা কীনোৎ এদ্রেস পীখ্রে। শ্রী মোদীনা হায়খি মদুদি মালেমগী নহাশিংগী লৈবাক ভারতসু অনৌবা দিকেদকীদমক এক্সন প্লান অমা থৌরাং তৌরি অমদি য়ং ইন্দিয়ানা তপনা চৎনিংবগী অপাম্বা ফাওদে। প্রধান মন্ত্রীনা হায়খি মদুদি সরকারনা স্পিরিৎ অসি লৌসিল্লে অমসুং হৌখিবা থাদা ৱারেপ চামা মপুং ফানা লৌখ্রে। মহাক্না মসিমসু হায়খি মদুদি মসিগী অহোংবশিং অসিনা সমাজগী থাক খুদিংমক্তা অনৌবা ইনর্জী পীদুনা থাজবগা লোয়ননা থলহল্লে। প্রধান মন্ত্রীনা হায়খি মদুদি ঙসিদি লৈবাক অসিগী লাইরবশিংনা মখোয়গী হিংবগী থাক ফগৎহনবা ঙম্লগনি হায়না থাজবা থম্লে, মখোয়গী লাইরবা লৌথোক্লে অমসুং লৌমীশিংনা লৌউবদা মখোয়গী চাগা হেঙ্গৎপগী থাজবা লৈরে। দোলর ত্রিলিয়ন ৫গী ইকোনোমী – শহর মচাশিং অমসুং তাউনশিংদা মিৎয়েং: মহাক্না হায়খি, “মথংগী চহী মঙাদা ভারতনা মসিগী ইকোনোমী দোলর ত্রিলিয়ন ৫ য়ৌহন্নবা পান্দম থম্লি। তার্গেৎ অমা সেৎ তৌবা অমসুং মদুগী মায়কৈদা হোৎনবা অসি হেন্না অফবা অমনি। পান্দম অসি অরাইবা নত্তে অদুবু ফংবদা ওইথোক্লোইদবা নত্তে।” মহাক্না হায়খি মদুদি পান্দম অসি ফংনবগীদমক লৈবাক্কী এক্সপোর্ত হেঙ্গৎহনবগা লোয়ননা লৈবাক মনুংদা মেনুফেকচরিং সেক্তর ফগৎহনবা অসি য়াম্না মরু ওই। সরকারনা মায়কৈ অসোমদা অনৌবা খোংথাং কয়া অমা পায়খৎলি। প্রধান মন্ত্রীনা হায়খি মদুদি হোৎনরিবশিং অসিগী মরক্তা গ্লোবেল ইকোনোমীদা অকা অকুমগা লোয়ননা ইমর্জিং ইকোনোমী অমা ওইবনা ভারতনা শিংনবা কয়া অমা মায়োক্নরি। অহানবা ওইনা শহর মচাশিংগী ইকোনোমিক গ্রোথতা সরকারনা মিৎয়েং থম্বগা লোয়ননা মখোয়বু অনৌবা গ্রোথ হবশিং ওইনা শেমগৎলি হায়না মহাক্না অকনবা ৱাফম থমখি। তেক্স সিস্তেম ফগৎলকপা: প্রধান মন্ত্রীনা হায়খি, “সরকার খুদিংমক্না তেক্স সিস্তেম ফগৎনবা কন্না হোৎনরি। চহী কয়াদগী মসিদা অহোংবা লৈরমদে। হৌজিক্তি ঐখোয়না প্রোসেস সেন্ত্রিক তেক্স সিস্তেম অমদগী সিতিজন সেন্ত্রিক তেক্স সিস্তেম অমদা চংশিল্লি। তেক্সপেয়র চার্তর চৎনহনবা খনগৎলবা লৈবাক খরদা ভারত শরুক য়ারগনি। চার্তর অসিনা তেক্সপেয়রগী অধিকারশিং ময়েক শেংনা দিফাইন তৌগনি।” মহাক্না নাগরিক পুম্নমক্তা রেস্পোন্সিবল সিতিজন ওইনবা অমসুং মখোয়গী তেক্সশিং থিনবা তকশিনখি। চাউখৎপা ভারত অমা শেমগৎপদা অচোৎপা থৌদাং অমা লৌনবা মহাক্না মীদিয়াদা তকশিনখি। মহাক্না হায়খি, “মীপুম খুদিংমক্না মখোয়গী থৌদাংশিং মপুং ফানা পাংথোকপা মতমদা সোল্ব তৌনবা প্রোব্লেম অমত্তা লৈররোই। মতম অদুদা লৈবাক অসিনা অনৌবা থৌনা অমা, অনৌবা ইনর্জী অমা ফংগনি। মসিনা ভারতপু দিকেদ অসিদা অনৌবা অৱাংবা থাক অমদা পুখৎকনি।”
য়াওশং কুম্মৈনা লাকপদা প্রধান মন্ত্রীনা মীয়ামদা য়াইফ-পাওজেল পীখ্রে

য়াওশং কুম্মৈনা লাকপদা প্রধান মন্ত্রী শ্রী নরেন্দ্র মোদীনা মীয়ামদা য়াইফ–পাওজেল পীখ্রে। প্রধান মন্ত্রীনা হায়খি, “য়াওশংগী শেংলবা কুম্মৈনা লাকপদা লৈবাক মীয়াম পুম্নমক্কী মফমদা য়াইফ–পাওজেল পীজরি। নুঙাইরবা অমসুং য়াইফরবা কুম্মৈ অসিনা ঐখোয়গী অমত্তা ওইবা অমসুং পুকচেল শেংবগী মচু অদু হেন্না ময়েক শেংবা ওইরসনু।”